Rintidj

At rintidj an at drügtidj san a "juarstidj"en faan a troopen.

 Juarstidjen uun a troopen 
Uun a troopen jaft at nian juarstidjen, so üs wi det kään, mä en kuulen wonter an en warmen somer. Diar as det auer't hialer juar muar of maner likedenang warem.

Auer't juar waanert oober a stant faan a san tesken a kiarkreiser hen an weder. An wan a san uun zenit stäänt, det ment, wan a san lik faan boowen deel skinjt, do jaft at uun a troopen zenitaalrin. Det as en rin, di miast so am a madetidj begant an hen jin inj aphäält. Det düüret sowat tau of trii muuner, an do woort at weder maner mä di rin.

Ji naier at regiuun bi a ekwaator leit, amso linger as det rintidj. Hen tu a kiarkreiser woort det rintidj leewen kurter. Diar rinjt det uun enkelt juaren goorei. Diaram lei diar a "kiarkreis-wüüsten".

 Kliima 
Üüb det kliimadiagram faan Vila Luso uun Angoola koon'am gud kään, dat det rintidj uun a süüd-somer diar faan Nofember bit Maarts düüret. Uun a süüd-wonter faan Mei bit September as diar drügtidj.

Drügtidj as det ööder "juarstidj" faan a troopen. Tesken rintidj an drügtidj san muar of maner lung auergungstidjen.

450px|Kliimadiagram faan Vila Luso uun Angoola

 Luke uk diar 

Kategorie:Kliimatologii